Document ID: 32005R0850

UREDBA SVETA (ES) št. 850/2005
z dne 30. maja 2005
o spremembi Uredbe (ES) št. 2500/2001 za zagotovitev izvajanja pomoči Skupnosti v skladu s členom 54(2)(c) Uredbe (ES, Euratom) št. 1605/2002
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 181a(2) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Člen 54(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2) („Finančna uredba“), dopušča izvrševanje proračuna Skupnosti preko centraliziranega posrednega upravljanja in določa posebne zahteve za izvrševanje.
(2)
Centralizirano posredno upravljanje v obliki, določeni s členom 54(2)(c) Finančne uredbe, se je na področju predpristopne pomoči v preteklosti izkazalo kot pomembno sredstvo, zlasti v zvezi z dejavnostmi Urada za izmenjavo informacij o tehnični pomoči (TAIEX).
(3)
Turčija je bila v zadnjih letih glavni uporabnik storitev TAIEX, zato ji je treba omogočiti nadaljnjo uporabo teh storitev tudi v skladu s pravili, določenimi v novi Finančni uredbi.
(4)
Ker je zaželen usklajen pristop na področju predpristopne pomoči in bi morala biti uporabljena formula enaka tisti, predvideni za uredbi (EGS) št. 3906/89 (Phare) (3) in (ES) št. 2666/2000 (CARDS) (4).
(5)
Zato je treba ustrezno spremeniti Uredbo Sveta (ES) št. 2500/2001 z dne 17. decembra 2001 o predpristopni finančni pomoči za Turčijo (5) -
SPREJEL NASLEDNJO UREDBO:
Člen 1
V Uredbo (ES) št. 2500/2001 se vstavi naslednji člen:
„Člen 6a
Komisija se lahko v okviru omejitev, določenih v členu 54 Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), odloči, da prenese naloge javnega organa in zlasti naloge izvrševanja proračuna na organe, naštete v členu 54(2) omenjene uredbe. Na organe, opredeljene v členu 54(2)(c) omenjene uredbe, se lahko prenesejo naloge javnih organov v primeru, če imajo priznan mednarodni ugled, če upoštevajo mednarodno priznane sisteme upravljanja in nadzora in če so pod nadzorom javnih organov.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. maja 2005

Labels: 2
4
19
10
18
15